आपल्या राष्ट्राध्यक्षांना रडताना पाहण्याचा योग रशियन लोकांना फार क्वचितच येतो. पुतिन हे गेल्या 18 वर्षांपासून रशियाचे राष्ट्राध्यक्ष आहेत. त्यांच्या कार्यकाळात त्यांनी अनेक चढउतार पाहिले आहेत. या काळात त्यांनी अनेक दुःखद घटना अनुभवल्या आहेत पण ते आपल्या सार्वजनिक जीवनात फक्त एकदाच रडले आहेत. 24 फेब्रुवारी 2000 रोजी त्यांचे राजकीय गुरू अॅनाटोली सोबचॅक यांच्या अंत्यसंस्कारावेळी पुतिन रडले होते. 

सोबचॅक हे त्याकाळातील राजकीय क्षेत्रातलं मोठं नाव होतं. सोव्हिएत युनियनचं विघटन झालं तेव्हा गोर्बाचेव्ह आणि येल्स्टिन यांच्यासोबत एक महत्त्वपूर्ण राजकीय व्यक्तिमत्व म्हणून सोबचॅक यांचं नाव घेतलं जात असे. 

अॅनाटोली सोबचॅक

अॅनाटोली यांच्यामुळेच व्लादिमीर पुतिन राजकारणात आले. राजकारणात येण्यापूर्वी पुतिन हे KGB या गुप्तहेर खात्याचे अधिकारी होते. त्यांच्यावर सोबचॅक यांची नजर पडली आणि त्यांनी पुतिन यांना राजकारणात आणलं. त्या वेळची नेमकी काय परिस्थिती होती? पुतिन यांना राजकारणात आणण्याचा निर्णय त्यांनी का घेतला हे कुणालाच माहीत नाही? पण त्या निर्णयाचे परिणाम अद्यापही दिसत आहेत. त्यांच्या या निर्णयामुळे सुरक्षा यंत्रणांचा प्रशासनावर इतका प्रभाव वाढला की रशियामध्ये आता लोकशाही ही नावापुरतीच उरली आहे.

2018 च्या निवडणुकीत आठ उमेदवार होते पण फक्त पुतिन यांनाच महत्त्वपूर्ण उमेदवार समजलं जात होतं. 

"ही निवडणूक एखाद्या कॅसिनोतील जुगाराप्रमाणेच आहे," असा आरोप एका उमेदवाराने केला आहे. "जसं कॅसिनोत नेहमी कॅसिनो मालकच जिंकत असतो तसं रशियातल्या निवडणुकीत फक्त पुतिनच जिंकतात," असं एका उमेदवाराने म्हटलं आहे. 

आणि या उमेदवाराचं नाव माहीत आहे का? 

क्षणभर थांबा - त्या उमेदवाराचं नाव आहे... सेनिया सोबचॅक आणि त्या अॅनाटोली सोबचॅक यांच्या कन्या आहेत. हे तेच सोबचॅक आहेत ज्यांच्या अंत्यसंस्कारावेळी पुतिन रडले होते. 

सेनिया सोबचॅक यांचे पोस्टर

सेनिया या 36 वर्षांच्या आहेत आणि राजकारणात येण्यापूर्वी त्या टीव्ही प्रेझेंटर आणि पत्रकार होत्या. या निवडणुकीतलं आणखी एक महत्त्वपूर्ण नाव आहे ते म्हणजे- अलेक्झाई नवालनी. अलेक्झाई यांना ही निवडणूक लढवण्यासाठी बंदी घालण्यात आली आहे. अलेक्झाई यांच्या समर्थकांचा असा आरोप आहे की सेनिया यांना पुतिन यांनीच उभं केलं आहे. ही निवडणूक एकतर्फी वाटू नये म्हणून पुतिन यांनी आपल्या राजकीय गुरूंच्या मुलीला निवडणुकीत... \n\nवरील लेखासाठी मला एक चांगले शीर्षक द्या.
पुतिन यांचे अश्रू आणि त्यांच्या गुरूंच्या मृत्यूचे रहस्य